ที่ มท 0809.2/ สำนักงาน ก.ท. ถนนนครราชสีมา เขตดุสิต กทม. 10๓๐๐

 สิงหาคม 2562

เรื่อง การขอยุบเลิกส่วนราชการระดับกอง

เรียน ประธาน ก.ท.จ. ทุกจังหวัด

ด้วย ก.ท. ในการประชุมครั้งที่ 7/2562 เมื่อวันที่ 25 กรกฎาคม 2562 มีมติเห็นชอบให้สำรวจเทศบาลที่มีตำแหน่งผู้อำนวยการกองการประปา ผู้อำนวยการกองส่งเสริมการเกษตร และผู้อำนวยการกอง หรือส่วนราชการอื่นๆ ที่มิใช่ส่วนราชการที่มีความจำเป็นตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับโครงสร้างการแบ่งส่วนราชการ วิธีการบริหารและการปฏิบัติงานของพนักงานเทศบาล และกิจการอันเกี่ยวกับการบริหารงานบุคคลในเทศบาล ลงวันที่ 22 พฤศจิกายน 2544 และเป็นตำแหน่งว่างที่ยังมิได้รายงานให้ ก.ท. ดำเนินการสรรหาตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ 3) พ.ศ. 2561 ลงวันที่ 19 พฤศจิกายน 2561 หากเทศบาลมีความประสงค์ที่จะยุบเลิกกองพร้อมทั้งยุบเลิกตำแหน่งผู้อำนวยการกอง เนื่องจากไม่มีภารกิจ มีปัญหาเกี่ยวกับภาระค่าใช้จ่าย หรือเหตุผลอื่น ๆ โดยให้รายงาน ก.ท.จ. เพื่อเสนอขอความเห็นชอบ ก.ท. ต่อไป

ในการนี้ เพื่อให้การดำเนินการตามมติ ก.ท. เป็นไปด้วยความเรียบร้อยบรรลุวัตถุประสงค์ สำนักงาน ก.ท. จึงขอให้ ก.ท.จ. แจ้งเทศบาลในเขตพื้นที่พิจารณาทบทวนภารกิจ หากเทศบาลมีความประสงค์ที่จะยุบเลิกส่วนราชการพร้อมทั้งยุบเลิกตำแหน่งหัวหน้าส่วนราชการ ให้ดำเนินการตามประกาศหลักเกณฑ์ การยุบเลิกตำแหน่งและเปลี่ยนแปลงเกี่ยวกับตำแหน่งของพนักงานเทศบาล ลงวันที่ 7 พฤศจิกายน 2545 เพื่อเสนอขอความเห็นชอบ ก.ท. ต่อไป ทั้งนี้ ให้จัดส่งข้อมูลพร้อมทั้งเอกสารหลักฐานที่เกี่ยวข้องมายังสำนักงาน ก.ท. ภายในวันที่ 31 สิงหาคม 2562

 จึงเรียนมาเพื่อโปรดทราบและดำเนินการต่อไป

 ขอแสดงความนับถือ

 (นายสันติธร ยิ้มละมัย)

 รองอธิบดีกรมส่งเสริมการปกครองท้องถิ่น

 เลขานุการ ก.ท.

ผอ.สน.บถ. ..................

ผชช.บถ. .....................

ผอ.สมบ. ......................

หน.ฝ. ...........................

นทบ. ...........................

สำนักพัฒนาระบบบริหารงานบุคคลส่วนท้องถิ่น

ส่วนมาตรฐานทั่วไปการบริหารงานบุคคลส่วนท้องถิ่น

โทร. ๐ ๒๒๔๑ ๙๐๐๐ ต่อ ๔๒๑4

โทรสาร 0-2241-9055

องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง

เพื่อให้ประชาชนมีคุณภาพชีวิตที่ดี ภายในปี 2565